Det kjente høyhastighetstoget TGV begynte på linjen mellom Paris og Lyon. PLM var inn i en innovativ periode hvor man prøvde ut elektrisk drevne tog i 1890 til 1920 med forskjellige eksperimentelle lokomotiver. Det første som ble bygd var akkumulatorlokomotivet den 14. september 1897, som i mai 1898 fikk en tendervogn med ekstra batterier. Det var et treakslet lokomotiv med uvanlig design med et «panser» forut hvor 18 batterier var plassert foran førerhuset med vekt på 44,5 tonn og en stor fireakslet tendervogn med 96 batterier, med vekt på 45,8 tonn. PLM brukte den offentlige betegnelsen «Locomotive Électrique A Grande Vitesse E-1» om lokomotivet som var ment for å oppnå 100 km/t. Under testene mellom Paris og Meun var det oppdaget at toget på 147 tonn utenom lokomotivets egne vekt oppnådde en gjennomsnittlig hastighet på 45 km/t. Det er antydet at lokomotivet nådde 103 km/t, men dette er usikkert. Andre kilder hevder 75 km/t som topphastighet. Dessuten ble akkumulatorlokomotivet utrangert i 1905.